Etter suksessen med forgjengeren , var produsentene villige til å la Romero få et budsjett på $7 millioner (14 ganger mer enn forgjengeren). Til gjengjeld krevde de en film som kunne klassifiseres som «R» (de under 17 år måtte ha følge av en voksen), men Romero ville ha en «X»-klassifisering, og nektet å fire på kravene. Dermed barberte de budsjettet ned til det halve, og filmen landet dermed et stykke unna Romeros opprinnelige visjon. En del av ideene måtte kuttes ut, blant annet zombier som blir trent opp til å bekjempe andre zombier, men mange av disse ideene kom til sin rett i den fjerde filmen, fra 2005.